**INFORMATÍVNY DOKUMENT**

Všeobecné upozornenie!!!

**Tu uvedené zmluvné podmienky sú iba informatívneho charakteru. Verejný obstarávateľ môže zmluvné podmienky v rámci príslušných kategórii IT špecialistov meniť a prispôsobovať podľa svojich skutočných potrieb v čase vyhlasovania jednotlivých výziev na predkladanie ponúk v rámci zriadeného DNS**.

Konkrétne zmluvné podmienky tak budú súčasťou každej jednotlivo vyhlásenej výzvy na predkladanie ponúk v rámci príslušnej kategórie IT špecialistov.

**Zmluva na zabezpečenie služieb IT špecialistov pre potreby MF SR**

uzatvorená v zmysle ust. § 269 ods. 2 a nasl. zákona č. 513/1991 Zb. Obchodný zákonník

(ďalej len „**Zmluva**“)

Zmluva objednávateľa č.

**Objednávateľ:** Slovenská republika, zastúpená Ministerstvom financií Slovenskej republiky

sídlo: Štefanovičova 5, 817 82 Bratislava,

zastúpený: Veronika Gmiterko, MBA, generálna tajomníčka služobného úradu,

IČO: 00 151 742

IČ DPH: MF SR nie je platcom DPH

bankové spojenie: Štátna pokladnica

číslo účtu (IBAN): SK59 8180 0000 0070 0000 1400

SK93 8180 0000 0070 0019 1005

(ďalej len ako „**Objednávateľ**“)

a

**Poskytovateľ: XXX**

sídlo: XXX,

zastúpený: XXX,

IČO: XXX, DIČ: XXX,

IČ DPH: XXX,

bankové spojenie: XXX,

číslo účtu (IBAN): XXX

(ďalej len „**Poskytovateľ**“)

(Objednávateľ a Poskytovateľ ďalej spolu len ako „**Zmluvné strany**“ a samostatne len ako „**Zmluvná strana**“)

**PREAMBULA**

1. Zmluvné strany uzatvárajú túto zmluvu v súlade s výsledkom verejného obstarávania s využitím dynamického nákupného systému (ďalej ako „DNS“) podľa ustanovení § 58 a nasl. zákona č. 343/2015 Z.z. o verejnom obstarávaní v platnom znení s názvom DNS „Zabezpečenie služieb IT špecialistov pre potreby MF SR“ zákazka „............................. – výzva č......“ (ďalej ako „verejné obstarávanie“). Ministerstvo financií SR ako verejný obstarávateľ oznámil zámer zriadiť DNS zverejnením oznámenia o vyhlásení verejného obstarávania v Úradnom vestníku EÚ č. ......................... a vo Vestníku verejného obstarávania č.............. pod značkou......
2. Na účel tejto zmluvy pojem „programátorské práce“ znamená najmä, nie však výlučne, programátorské, analytické, architektonické, grafické činnosti, ako aj ďalšie činnosti v oblasti informačných technológií, bližšie špecifikované v opise predmetu zákazky, ktoré budú vykonávať zamestnanci, resp. tretie osoby poskytovateľa na základe požiadaviek Objednávateľa v súvislosti s realizáciou a implementáciou Projektu Manažment údajov Ministerstva financií (ďalej v texte zmluvy ako „projekt“). Projekt bude realizovaný predovšetkým vlastnými kapacitami Objednávateľa. Pri aktivitách vykonávaných projektovým spôsobom, IT špecialisti budú poskytovať plnenie v prípadoch, kedy nebudú vlastné kapacity Objednávateľa dostatočné.

**Článok I**

**Predmet a účel Zmluvy**

1. Predmetom tejto Zmluvy je úprava práv a povinností Zmluvných strán v súvislosti s poskytovaním plnenia podľa článku II tejto Zmluvy, a to najmä, nie však výlučne, povinnosť Poskytovateľa zabezpečiť pre Objednávateľa riadne a včas všetky Objednávateľom požadované a riadne zadané plnenia podľa článku II tejto Zmluvy prostredníctvom IT špecialistov (ďalej ako „špecialista“), ako aj povinnosť Objednávateľa uhradiť Poskytovateľovi odmenu za riadne poskytnuté plnenia podľa článku II tejto Zmluvy.
2. Špecifikácia predmetu Zmluvy je uvedená v jej Prílohe č. 1 – Opis predmetu zákazky.
3. Účelom tejto Zmluvy je poskytnutie programátorských, analytických architektonických, grafických činností, ako aj ďalších činností v oblasti informačných technológií, bližšie špecifikovaných v opise predmetu zmluvy s využitím agilného vývoja v oblasti informačných technológií (ďalej aj ako „programátorské práce“ alebo „Plnenie“) pri komplexnej realizácii a implementácii projektu Manažment údajov Ministerstva financií – Komplexný projekt pre manažment údajov v gescii sekcie informačných technológií Ministerstva financií Slovenskej republiky na vysokej odbornej profesionálnej úrovni.

**Článok II**

**Spôsob plnenia predmetu zmluvy, súčinnosť Objednávateľa**

1. Poskytovateľ sa zaväzuje pre Objednávateľa poskytovať plnenie v súlade s opisom predmetu zákazky podľa Prílohy č. 1 tejto Zmluvy a v zmysle projektových dokumentov vytvorených Objednávateľom (ďalej len „**Zadanie**“) a to prostredníctvom špecialistov uvedených v Prílohe č.3 tejto Zmluvy, ktorí spĺňajú minimálne požiadavky podľa prílohy č. 1 tejto Zmluvy (ďalej ako „**Plnenie**“).
2. Zadanie vystavené Objednávateľom musí obsahovať najmä: predmet Plnenia, časový rozsah Plnenia (predpokladaný počet človekohodín), lehotu v ktorej má byť Plnenie poskytnuté, cenu Plnenia a Formulár protokolu. Objednávateľ si v Zadaní vyhradzuje taktiež právo stanoviť maximálny počet človekohodín pre požadovanú pozíciu špecialitu, pričom Poskytovateľ sa prijatím Zadania zaväzuje maximálny počet človekohodín neprekročiť.
3. V prípade Plnenia poskytovaného remote (off-site) bude analógová dokumentácia alebo digitálna dokumentácia poskytnutá cez web URL adresu, web repozitár, počítačový server Objednávateľa alebo nosič dát. V prípade Plnenia poskytovaného on-site bude Plnenie poskytnuté a odovzdané v sídle Objednávateľa.
4. Poskytovateľ je povinný na základe Zadania poskytovať Plnenie na svoje náklady a na svoje nebezpečenstvo, riadne a v dohodnutom čase. V prípade, ak povinnosť podľa predchádzajúcej vety bude Poskytovateľ realizovať prostredníctvom tretích osôb, zodpovedá Poskytovateľ Objednávateľovi tak, akoby záväzok plnil sám, vo vlastnom mene a na vlastný účet.
5. Poskytovateľ je povinný poskytnúť Plnenie v zrozumiteľnej a v dohodnutej forme a Objednávateľ je povinný protokolárne prevziať Plnenie. Formulár protokolu je súčasťou Zadania.
6. ~~Zdrojové kódy a súvisiaca dokumentácia bude pravidelne protokolárne odovzdávaná Objednávateľovi ako súčasť realizovaného Plnenia po jeho ukončení, resp. kedykoľvek v priebehu realizovaného Plnenia na základe požiadavky Objednávateľa~~. Zdrojové kódy a súvisiaca dokumentácia budú priebežne ukladané a aktualizované Poskytovateľom vo verejnom repozitári zriadenom Objednávateľom.
7. Vykazovanie Plnenia bude realizované po ukončení Plnenia viažuceho sa ku konkrétnemu Zadaniu formou akceptačného protokolu (ďalej ako „protokol“), (Vzor protokolu tvorí prílohu č. 5 tejto Zmluvy) a pracovného výkazu (Vzor pracovného výkazu tvorí prílohu č. 6 tejto Zmluvy) podpisovaných na mesačnej báze, vždy k poslednému dňu príslušného kalendárneho mesiaca.
8. Zadanie na poskytnutie Plnenia, ako aj protokol je oprávnená vystavovať a podpisovať výlučne oprávnená osoba objednávateľa, ktorou je ...............................
9. V prípade, ak Plnenie pri poskytnutí vykazuje vady, ktoré bránia riadnemu využívaniu predmetu Plnenia v zmysle Zadania, je Objednávateľ oprávnený prijatie takéhoto Plnenia odmietnuť. Dôvod odmietnutia sa zapíše do protokolu. Poskytovateľ je povinný na svoje náklady odstrániť vady Plnenia v termíne dohodnutom v protokole a opätovne vyzvať Objednávateľa na prevzatie Plnenia.
10. V prípade, ak Plnenie pri poskytnutí vykazuje vady, ktoré nebránia riadnemu využívaniu poskytnutého Plnenia v zmysle Zadania, je Objednávateľ oprávnený prijať takéto Plnenie a zapísať vady do protokolu. Takto zapísané vady je Poskytovateľ povinný odstrániť do (2) dvoch pracovných dní od ich zapísania do protokolu, ak nie je v protokole po dohode Zmluvných strán uvedené inak.
11. V prípade, ak Poskytovateľ neodstráni vady v termíne, uvedenom v protokole, je v omeškaní s Plnením a Objednávateľ má právo uplatniť si voči nemu zmluvnú pokutu za každý deň omeškania s Plnením podľa čl. XI bodu1 tejto Zmluvy.
12. Plnenie sa považuje za riadne odovzdané a prevzaté len v prípade, ak je v protokole podľa tohto článku Objednávateľom výslovne uvedené, že Plnenie nevykazuje vady.
13. Objednávateľ sa zaväzuje, že pre riadne Plnenie záväzkov Poskytovateľa poskytne tomuto potrebnú súčinnosť, a to najmä tým, že:
    1. zabezpečí štandardné technické podmienky pre pracovné prostredie, vrátane pracovného miesta s pripojením do internetovej a intranetovej siete, a do relevantnej hardvérovej a komunikačnej infraštruktúry, a to v zmysle interných bezpečnostných smerníc a politík Objednávateľa,
    2. zabezpečí Poskytovateľovi prístup k relevantným podkladom, dokumentom a informáciám, ktoré sú potrebné na riadne poskytnutie Plnenia v zmysle tejto Zmluvy.
14. Zmluvné strany sú povinné poskytnúť si objektívne nevyhnutnú súčinnosť, ktorú možno od nich spravodlivo požadovať, nevyhnutnú k plneniu ich povinností podľa tejto Zmluvy.

**Článok III**

**Miesto a čas plnenia**

1. Poskytovateľ sa zaväzuje poskytovať Plnenie prostredníctvom špecialistov a realizovať predmet plnenia priebežne podľa písomných požiadaviek Objednávateľa počas celej doby trvania Zmluvy.
2. Pre účely tejto Zmluvy sa miestom plnenia rozumie kombinácia remote (off-site) a on-site, podľa aktuálnych potrieb a pokynov objednávateľa. V prípade off-site formy je miestom plnenia web URL adresa, web repozitár, počítačový server Objednávateľa alebo nosič dát. V prípade on-site formy je miestom plnenia sídlo Objednávateľa.

**Článok IV**

**Odmena za poskytnuté Plnenie**

1. Zmluvné strany sa dohodli, že Poskytovateľovi prináleží za riadne poskytovanie Plnenia podľa tejto Zmluvy odmena určená ako sadzba za človekohodinu v cene podľa Prílohy č. 2 tejto Zmluvy a v súlade s ponukou Poskytovateľa ako víťazného uchádzača.
2. Celkový finančný limit za poskytnutie Plnenia podľa tejto Zmluvy je ......................,- EUR (slovom ..................eur) bez DPH, t. j. ......................,- EUR (slovom ..................eur) vrátane DPH, pričom celkovým finančným limitom za všetky poskytnuté Plnenia sa rozumie sumár všetkých peňažných plnení, ktoré budú uhradené Objednávateľom Poskytovateľovi na základe jednotlivých Zadaní v zmysle tejto Zmluvy. Celkový finančný limit nie je možné prekročiť počas celej doby trvania právnej záväznosti tejto Zmluvy bez uzavretia dodatku k tejto Zmluve. V cene za poskytnuté Plnenie sú zahrnuté všetky náklady Poskytovateľa vzniknuté pri plnení predmetu Zmluvy.
3. Poskytovateľ je povinný pri počítaní a účtovaní človekohodín postupovať tak, že skutočnú dĺžku časových úsekov určených v hodinách, počas ktorých bude poskytovať Plnenie v príslušnom fakturačnom období sčíta a výsledný počet človekohodín zaokrúhli na celé hodiny nahor. Odmena Poskytovateľa za poskytovanie Plnenia v príslušnom fakturačnom období sa určí ako súčin výsledného počtu človekohodín za konkrétne plnenie Zadania v príslušnom kalendárnom mesiaci a sadzby človekohodiny špecialistu. Poskytovateľ je povinný preukázať vykonanie konkrétneho plnenia Zadania a počet odpracovaných hodín prostredníctvom protokolu v zmysle článku II tejto Zmluvy.
4. Zmluvné strany sa dohodli, že Poskytovateľ je oprávnený účtovať k sadzbe človekohodiny daň z pridanej hodnoty v zmysle zákona č. 222/2004 Z. z. o dani z pridanej hodnoty platnú v čase vystavenia daňového dokladu.
5. Objednávateľ je povinný uhradiť Poskytovateľovi príslušnú odmenu len na základe faktúry riadne vystavenej v zmysle ustanovení zákona č. 431/2002 Z. z. o účtovníctve a zákona č. 222/2004 Z. z. o dani z pridanej hodnoty . Poskytovateľ doručí Objednávateľovi faktúru do 3 pracovných dní po podpísaní protokolu v zmysle článku II bod 7 tejto Zmluvy, ktorý bude prílohou faktúry.
6. Doba splatnosti faktúr je 60 dní od dátumu ich doručenia do sídla Objednávateľa.

Faktúry sú objednávateľovi doručované výlučne:

1. elektronicky e-mailom vo formáte PDF na adresu elektronickej pošty: [podatelna@mfsr.sk](mailto:podatelna@mfsr.sk). Jeden e-mail môže obsahovať maximálne 1 PDF faktúru, maximálna veľkosť e-mailu je 10 MB. Faktúra vo formáte PDF musí byť pripojená ako príloha k e-mailu. Prílohy k faktúre (dodací list, súpis prác, protokol atď.) sa nesmú odosielať ako samostatný súbor, ale musia byť súčasťou faktúry  
   (t .j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Žiadne ďalšie prílohy (JPG, GIF atď.) nesmú byť súčasťou e-mailu, z dôvodu dodržiavania pravidiel kybernetickej bezpečnosti,

alebo

1. hodnoverne elektronicky prostredníctvom elektronickej schránky ministerstva zriadenej na portáli Slovensko.sk. Adresa elektronickej schránky - UPVS ID: ico://sk/00151742. Jedna správa môže obsahovať maximálne jednu faktúru. Prílohy k faktúre (dodací list, súpis prác, protokol atď.) sa nesmú odosielať ako samostatný súbor, musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Správa môže byť len vo formáte PDF, TXT, PNG, XML. Maximálna veľkosť všetkých objektov vložených do správy nemôže presiahnuť 33 MB.

Neúplne alebo nesprávne vystavenú faktúru je Objednávateľ oprávnený v lehote splatnosti stornovať a doručiť poskytovateľovi oznámenie o storne faktúry spolu so žiadosťou o opravu, resp. doplnenie faktúry. Nová, doplnená elektronická faktúra bude doručená spôsobom uvedeným v písm. a) alebo b) tohto bodu a plynie u nej nová 60-dňová lehota splatnosti.

1. Za deň úhrady faktúry sa považuje deň odpísania finančných prostriedkov z bankového účtu Objednávateľa v prospech Poskytovateľa.
2. Objednávateľom vystavené faktúry musia obsahovať všetky náležitosti podľa ustanovení zákona č. 431/2002 Z. z. o účtovníctve a zákona č. 222/2004 Z. z. o dani z pridanej hodnoty a presnú špecifikáciu poskytnutých služieb a to buď ich opisom alebo odkazom na Zadanie Objednávateľa.
3. V prípade ak faktúra nebude obsahovať náležitosti uvedené v článku IV ods. 8 tejto Zmluvy alebo bude obsahovať nesprávne údaje, je Objednávateľ oprávnený dotknutú faktúru v lehote jej splatnosti vrátiť spolu s uvedením výhrad. Preukázateľným doručením opravenej alebo doplnenej faktúry začína plynúť nová doba splatnosti.

**Článok V**

**Zodpovednosť za vady**

1. Poskytovateľ zodpovedá v plnom rozsahu za to, že Plnenia budú poskytované s odbornou starostlivosťou, na vysokej profesionálnej úrovni, s použitím agilného prístupu a metodík pre vývoj softvéru v praxi, zameraného na kvalitu práce a kvalitu výsledkov.
2. Poskytovateľ sa zaväzuje, že Plnenia podľa tejto Zmluvy budú realizované v súlade s jej podmienkami a Zadaním a kvalitou a odbornosťou budú zodpovedať znalostiam danej problematiky.
3. Poskytovateľ týmto poskytuje Objednávateľovi záruku na Plnenie bez faktických a právnych vád v trvaní 12 mesiacov od protokolárneho prevzatia príslušného Plnenia bez vád (ďalej len ako „Záručná doba“).
4. Záruka za Plnenia, ktorých výsledkom je dielo v zmysle Autorského zákona podľa článku VIII. Zmluvy je v trvaní 24 mesiacov odo dňa podpísania protokolu.
5. V prípade výskytu vady Plnenia v Záručnej dobe, je Poskytovateľ povinný na vlastné náklady vady odstrániť v lehote primeranej charakteru vady a poskytovaného Plnenia. Dobu potrebnú na úplné vyriešenie a odstránenie vady Poskytovateľ oznámi Objednávateľovi bezodkladne po analýze vady a podmienky jej odstránenia budú predmetom dohody oboch Zmluvných strán. Pre zamedzenie pochybností platí, že minimálna lehota na odstránenie vady je do (2) dvoch pracovných dní odo dňa ohlásenia vady Objednávateľom, pokiaľ sa zmluvné strany nedohodnú inak.
6. ~~Zmluvné strany sa dohodli, že pre odstránenie akýchkoľvek pochybností sa má za to, že každá vada, ktorá sa vyskytne v Záručnej dobe je spôsobená porušením povinností Poskytovateľa. Právo Poskytovateľa dokázať opak ostáva zachované. V prípade, ak Poskytovateľ riadne a náležite preukáže, že vada nebola spôsobená porušením jeho povinností, má za odstraňovanie vady nárok na dennú sadzbu podľa dohodnutej odmeny za jednotlivé odborné pozície špecialistov.~~ Záručná doba sa predlžuje o dobu odstraňovania vád podľa tejto Zmluvy.

**Článok VI**

**Komunikácia Zmluvných strán**

1. Pokiaľ nie je v tejto Zmluve uvedené inak, komunikácia medzi Zmluvnými stranami prebieha všetkými dostupnými komunikačnými prostriedkami, najmä, nie však výlučne, elektronickou správou, telefonicky, osobne a listovou zásielkou.
2. Zmluvné strany sa dohodli, že komunikácia Zmluvných strán týkajúca sa Plnenia, a to vrátane záväzných pokynov Objednávateľa, prebieha prostredníctvom zodpovedných osôb. Za prvé zodpovedné osoby sú určené:
3. za Objednávateľa:............................. (meno, priezvisko, e-mail)
4. za Poskytovateľa:.................................. (meno, priezvisko, e-mail).
5. Listovú zásielku je možné doručovať prostredníctvom poštového podniku alebo kuriéra na adresu Zmluvnej strany uvedenú v záhlaví tejto Zmluvy. Za doručenú sa považuje každá listová zásielka, ktorá:
6. bola adresátom prevzatá dňom jej prevzatia,
7. prevzatie bolo adresátom odmietnuté, dňom, kedy bolo prevzatie odmietnuté,
8. bola uložená na pobočke poštového podniku, uplynutím tretieho dňa od uloženia, aj keď sa adresát s jej obsahom neoboznámil.
9. Elektronická správa sa považuje za doručenú deň nasledujúci po jej odoslaní na emailovú adresu podľa článku VI ods. 2 tejto Zmluvy, a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
10. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov je možné doručovať tie písomnosti, ktoré môžu mať za následok vznik, zmenu alebo zánik práv a povinností Zmluvných strán vyplývajúcich z tejto Zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**Zákon o e-Governmente**“). Doručovanie písomností zaslaných prostredníctvom elektronickej schránky v zmysle Zákona o e-Governmente sa riadi príslušnými ustanoveniami tohto zákona.
11. Zmluvné strany sú povinné minimálne raz denne kontrolovať kontaktné emailové adresy.
12. Zmluvné strany sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Článok VII**

**Mlčanlivosť a ochrana dôverných informácií**

Poskytovateľ sa bude pri poskytovaní plnenia podľa čl. II tejto Zmluvy oboznamovať s informáciami Objednávateľa, ktoré majú dôverný charakter. Na základe tejto skutočnosti sa Poskytovateľ s Objednávateľom zaväzuje súčasne s touto zmluvou uzavrieť aj Zmluvu o mlčanlivosti a ochrane dôverných informácií (NDA).

**Článok VIII**

**Licencia**

1. V prípade, ak sa Plnenie a jeho súčasť alebo príslušenstvo považuje za autorské dielo podľa zákona č. 185/2015 Z. z. Autorský zákon (ďalej len ako „**Autorský zákon**“) udeľuje Poskytovateľ Objednávateľovi bezodplatne spolu s odovzdaním Plnenia alebo jeho časti, výhradnú, neodvolateľnú, časovo, vecne a miestne neobmedzenú licenciu k Plneniu a jeho súčasti alebo príslušenstva na všetky spôsoby použitia diela podľa § 19 ods. 4 písm. a) až d) Autorského zákona. Udelenie licencie sa týka najmä, nie však výlučne, práva na použitie a úpravu diela a súvisiacej dokumentácie k vytvorenému dielu (analytická, architektonická, testovacia, vývojová, používateľská dokumentácia, rôzne modely či už architektonické alebo analytické), aplikačných riešení a produktov (architektonické modely, databázy, prototypy, simulátory, validátory), ako aj komentovaného zdrojového kódu Plnenia a ich súčasti alebo príslušenstva a aj všetkých dát a/alebo databáz, ktoré vzniknú v súvislosti s Plnením.
2. Pre majetkové práva Objednávateľa sa bude uplatňovať obdobný režim, ako pri zamestnaneckom diele, okrem ustanovenia § 90 ods. 9 Autorského zákona.
3. Zdrojový kód Plnenia a ich súčastí alebo príslušenstva, ako aj komentáre ku zdrojovému kódu, dáta a/alebo, databázy a dokumentácia, ktoré vzniknú v súvislosti s Plnením je Poskytovateľ povinný poskytnúť Objednávateľovi v dohodnutej štruktúre a formáte.
4. Objednávateľ, ako nadobúdateľ licencie, je oprávnený udeliť tretej osobe súhlas na použitie Plnenia a jeho súčasti alebo príslušenstva v celom rozsahu licencie podľa tohto článku, s čím Poskytovateľ týmto vyslovuje svoj predchádzajúci súhlas v zmysle § 72 Autorského zákona.
5. Poskytovateľ sa podpisom tejto Zmluvy zaväzuje, že najneskôr ku dňu odovzdania Plnenia podľa článku II a III tejto Zmluvy bude mať vysporiadané autorské práva v zmysle Autorského zákona ku všetkým zložkám, ktoré sú alebo budú súčasťou alebo príslušenstvom Plnenia podľa tejto Zmluvy a bude disponovať potrebnými oprávneniami a/alebo licenciami na ich užívanie a poskytovanie a následne užívanie Objednávateľom v zmysle požiadaviek a v rozsahu podľa tejto Zmluvy. V prípade, ak Poskytovateľ túto povinnosť nesplní, má Objednávateľ nárok na zmluvnú pokutu podľa tejto Zmluvy a zároveň je Objednávateľ oprávnený odstúpiť od tejto Zmluvy.
6. Poskytovateľ v celom rozsahu zodpovedá, ak Plnenie a jeho súčasť alebo príslušenstvo porušuje autorské práva iných osôb. V prípade porušenia autorských práv iných osôb je Poskytovateľ povinný uspokojiť nároky iných osôb za Objednávateľa, a to vrátane nákladov spojených s právnou ochranou a obranou. Rovnako Poskytovateľ zodpovedá za škodu, ktorá vznikne Objednávateľovi, ak používaním Plnenia a ich súčastí alebo príslušenstva dôjde k porušeniu autorských práv iných osôb.
7. Objednávateľ je povinný oznámiť Poskytovateľovi uplatnenie nárokov z práva duševného vlastníctva v súvislosti s touto Zmluvou treťou osobou. Poskytovateľ je povinný do 5 kalendárnych dní poskytnúť Objednávateľovi všetku potrebnú súčinnosť pri ochrane práv Objednávateľa.
8. V prípade, ak bude Objednávateľovi na základe právoplatného rozhodnutia súdu zabránené používať Plnenie a ich súčasť alebo príslušenstvo z dôvodu porušenia autorských práv, zaväzuje sa Poskytovateľ obstarať pre Objednávateľa oprávnenie Plnenie a ich súčastí alebo príslušenstvo znova používať, prípadne sa Poskytovateľ zaväzuje bezodkladne vykonať úpravu Plnenia a ich súčastí alebo príslušenstva tak, aby Plnenie bolo spôsobilé na používanie Objednávateľom a jeho používaním nedochádzalo k porušeniu autorských práv tretích osôb.
9. Udelenie licencie podľa tejto Zmluvy nie je možné zo strany Poskytovateľa jednostranne odvolať alebo zrušiť, a to ani po ukončení trvania tejto Zmluvy.

**Článok IX**

**Ďalšie práva a povinnosti Zmluvných strán**

1. Poskytovateľ nesmie meniť špecialistov bez predchádzajúceho písomného súhlasu Objednávateľa. V opačnom prípade je Objednávateľ oprávnený odstúpiť od tejto Zmluvy.
2. Ak je potrebné špecialistu nahradiť počas platnosti zmluvy, nový špecialista musí spĺňať minimálne ten rozsah požiadaviek, ktoré boli na danú pozíciu stanovené vo verejnom obstarávaní. Túto skutočnosť musí preukázať Poskytovateľ. Ak Poskytovateľ nie je schopný zabezpečiť takúto osobu, Objednávateľ je oprávnený od Zmluvy odstúpiť.
3. Nahradenie špecialistu podľa bodu 2. tohto článku Zmluvy je možné len na základe písomnej odôvodnenej žiadosti Poskytovateľa doručenej Objednávateľovi najmenej 10 (slovom desať) kalendárnych dní pred navrhovaným nástupom nového špecialistu. Prílohou žiadosti sú doklady preukazujúce splnenie minimálnych požiadaviek, ktoré boli stanovené vo verejnom obstarávaní pre danú pozíciu. Poskytovateľ je oprávnený realizovať plnenie prostredníctvom nového špecialistu až odo dňa, ktorý Objednávateľ uvedie vo svojom písomnom schválení tohto špecialistu. Ak Objednávateľ neschváli navrhovanú zmenu špecialistu, písomne oznámi túto skutočnosť Poskytovateľovi a svoje rozhodnutie zdôvodní.
4. Poskytovateľ je povinný pri plnení svojich povinností vyplývajúcich zo Zmluvy postupovať s odbornou starostlivosťou a zabezpečiť dostatočný počet špecialistov tak, aby účel Zmluvy mohol byť plnený v zodpovedajúcej kvalite a v stanovených termínoch. Dbá pri tom na zásady účelnosti a hospodárnosti. Poskytovateľ je zodpovedný za to, že práceneschopnosť, dovolenky a iná absencia špecialistov neovplyvnia plnenie povinností Poskytovateľa podľa tejto Zmluvy a nebudú sa považovať za zásah vyššej moci (vis maior).
5. Poskytovateľ je pri poskytovaní Plnenia povinný postupovať s odbornou starostlivosťou a pri analýze Zadania a jeho realizácií využiť všetky v tom čase známe postupy a možnosti. Ak nesprávnou alebo nevhodnou realizáciou Zadania vznikne Objednávateľovi škoda, má Objednávateľ právo na jej náhradu.
6. V prípade, ak Poskytovateľ pri analýze Zadania zistí, že znenie Zadania je zmätočné, nehospodárne alebo vnútorne rozporné, je o povinný o tom písomne informovať Objednávateľa a navrhnúť vhodnú nápravu.
7. Poskytovateľ je povinný, v prípade potreby, spolupracovať s ďalšími dodávateľmi a partnermi Objednávateľa na základe Zadania. Odmietnutie spolupráce je Poskytovateľ povinný písomne zdôvodniť. Odmietnutie spolupráce je dôvodom na podanie výpovede Zmluvy.
8. V prípade, že Poskytovateľom deklarované skúsenosti jednotlivých špecialistov nebudú preukázané pri  poskytovaní Plnenia, má Objednávateľ právo požiadať o výmenu špecialistu na vybranej pozícii do 7 kalendárnych dní odo dňa oznámenia potreby výmeny Poskytovateľovi. Nový špecialista musí spĺňať minimálne ten rozsah požiadaviek, ktoré boli na danú pozíciu stanovené vo verejnom obstarávaní, pričom sa uplatní postup podľa bodu 3. tohto článku Zmluvy.
9. Poskytovateľ je oprávnený odvolávať sa na túto Zmluvu alebo na spoluprácu s Objednávateľom prostredníctvom svojich prezentácii (napríklad použitím Objednávateľom schváleného loga alebo opísaním „case study”), akéhokoľvek webu Poskytovateľa a uvedením Objednávateľa ako referencie Poskytovateľa v predmetnej veci, pričom Objednávateľ si vyhradzuje právo byť vopred preukázateľne informovaný o každom takomto zverejnení.
10. Súhlas udelený Objednávateľom môže Objednávateľ vziať späť písomným oznámením najmä, nie však výlučne, v prípade prezentácie alebo webu Poskytovateľa, ktorý by spôsoboval alebo mohol spôsobiť poškodenie práv Objednávateľa, dobrého mena Objednávateľa alebo akýmkoľvek spôsobom schvaľoval alebo podnecoval násilie alebo neznášanlivosť voči jednotlivcovi alebo skupine ľudí.
11. Poskytovateľ je povinný počas celého trvania Zmluvy zabezpečiť odbornú spôsobilosť špecialistov minimálne v rozsahu deklarovanom Poskytovateľom v procese verejného obstarávania. Nesplnenie tohto záväzku je dôvodom na odstúpenie od Zmluvy zo strany Objednávateľa. Stratu odbornej spôsobilosti je Poskytovateľ povinný najneskôr do 3 pracovných dní písomne oznámiť Objednávateľovi. Tým nie je vylúčený postup podľa bodu 3. tohto článku Zmluvy.
12. Poskytovateľ je rovnako povinný počas celého trvania Zmluvy disponovať všetkými potrebnými oprávneniami minimálne v rozsahu deklarovanom Poskytovateľom v procese verejného obstarávania. Nesplnenie tohto záväzku je dôvodom na okamžité ukončenie Zmluvy zo strany Objednávateľa. Stratu potrebných oprávnení spôsobilosti je Poskytovateľ povinný najneskôr do 3 pracovných dní písomne oznámiť Objednávateľovi.
13. Poskytovateľ je povinný počas trvania Zmluvy dodržiavať legislatívu Slovenskej republiky najmä, nie však výlučne zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, zákon č. 311/2001 Z. z. Zákonník práce.
14. Poskytovateľ je povinný priebežne oboznamovať Objednávateľa so všetkými skutočnosťami, o ktorých sa pri svojej činnosti dozvie a ktoré sú relevantné vo vzťahu k predmetu zmluvy, alebo o ktorých je povinný Objednávateľa oboznámiť v zmysle platnej legislatívy.

**Článok X**

**Kontrola a Audit**

1. Poskytovateľ berie na vedomie, že Plnenie je spolufinancované z Operačného programu Integrovaná infraštruktúra v zmysle Zákon č. 292/2014 Z. z. Zákon o príspevku poskytovanom z európskych štrukturálnych a investičných fondov a o zmene a doplnení niektorých zákonov. Poskytovateľ je povinný v súvislosti s plnením tejto zmluvy strpieť výkon kontroly/auditu/overovania súvisiaceho s dodávanými službami oprávnenými osobami na výkon tejto kontroly/auditu/ overovania a poskytnúť im všetku potrebnú súčinnosť, a to kedykoľvek počas platnosti a účinnosti zmluvy, ako aj do termínov stanovených pre zákazníka v zmluvnom vzťahu s Riadiacim orgánom Operačného programu Integrovaná infraštruktúra, v rámci ktorých si Objednávateľ nárokuje predfinancovanie výdavkov uhradených poskytovateľom, ktoré vznikli s plnením tejto zmluvy.
2. Oprávnené osoby na výkon kontroly/auditu/overovania na mieste v súvislosti s predmetom tejto zmluvy sú najmä:
3. zástupcovia Riadiaceho orgánu Operačného programu Integrovaná infraštruktúra a ním poverené osoby;
4. Útvar vnútorného auditu Riadiaceho orgánu Operačného programu Integrovaná infraštruktúra a ním poverené osoby;
5. zástupcovia Najvyššieho kontrolného úradu SR a Certifikačného orgánu a nimi poverené osoby;
6. zástupcovia Orgánu auditu, jeho spolupracujúce orgány (najmä Úrad vládneho auditu) a osoby poverené na výkon kontroly/auditu;
7. splnomocnení zástupcovia Európskej Komisie a Európskeho dvora audítorov;
8. orgán zabezpečujúci ochranu finančných záujmov EÚ;
9. osoby prizvané alebo poverené orgánmi uvedenými v písm. a) až f) v súlade s príslušnými právnymi predpismi SR a EÚ.

**Článok XI**

**Zmluvná pokuta**

1. V prípade, ak je Poskytovateľ v omeškaní s plnením svojich povinností podľa tejto Zmluvy, je Objednávateľ oprávnený účtovať Poskytovateľovi zmluvnú pokutu vo výške 250,- EUR (slovom: dvestopäťdesiat eur) za každý deň omeškania.
2. V prípade omeškania Objednávateľa so splnením peňažného záväzku alebo jeho časti, má Poskytovateľ právo v súlade s § 369a Obchodného zákonníka v znení zákona č. 9/2013 Z. z. uplatniť si z nezaplatenej sumy úroky z omeškania v sadzbe podľa Nariadenia vlády SR č. 21/2013 Z.z
3. V prípade, ak Objednávateľovi vznikne povinnosť uhradiť daň z pridanej hodnoty v zmysle ust.   
   § 69b zákona č. 222/2004 Z. z. o dani z pridanej hodnoty, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla. Túto zmluvnú pokutu je Objednávateľ oprávnený započítať s existujúcim alebo budúcim záväzkom voči Poskytovateľovi, a to aj z iného existujúceho alebo budúceho zmluvného vzťahu.
4. V prípade, ak bude Objednávateľovi kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia Plnenia prostredníctvom Poskytovateľom nelegálne zamestnávaných osôb, je Objednávateľ oprávnený účtovať Poskytovateľovi zmluvnú pokutu vo výške 130% výšky sankcie uloženej Objednávateľovi.
5. V prípade, ak Poskytovateľ poruší svoju povinnosť a nebude mať k Plneniu a ich súčastiam a príslušenstvu vysporiadané autorské práva v zmysle Autorského zákona, je Objednávateľ oprávnený účtovať Poskytovateľovi zmluvnú pokutu vo výške 10 000,- EUR (slovom: desaťtisíc eur) za každé jednotlivé porušenie osobitne.
6. Zmluvné pokuty budú uhradené na základe písomnej výzvy druhej zmluvnej strany do 30 dní odo dňa ich uplatnenia.
7. Objednávateľ je oprávnený započítať ktorúkoľvek zmluvnú pokutu účtovanú Poskytovateľovi s existujúcim alebo budúcim záväzkom voči Poskytovateľovi, a to aj z iného existujúceho alebo budúceho zmluvného vzťahu.
8. Poskytovateľ nie je oprávnený započítať ktorúkoľvek zmluvnú pokutu účtovanú Objednávateľovi s existujúcim alebo budúcim záväzkom voči Objednávateľovi.
9. Objednávateľ je oprávnený postúpiť práva z tejto Zmluvy na tretiu osobu.
10. Poskytovateľ nie je oprávnený postúpiť práva a povinnosti z tejto Zmluvy na tretiu osobu bez predchádzajúceho písomného súhlasu Objednávateľa.
11. Zaplatením zmluvnej pokuty nie je dotknutý nárok na náhradu škody tej ktorej Zmluvnej strany.

**Článok XII**

**Povinnosti v súvislosti s registrom partnerov verejného sektora, subdodávatelia**

1. Poskytovateľ vyhlasuje, že je ku dňu podpísania tejto zmluvy zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora (ďalej len „zákon o RPVS“) a tiež každý jemu známy subdodávateľ v ktoromkoľvek rade, ktorý je partnerom verejného sektora je zapísaný v registri partnerov verejného sektora. Ďalej Poskytovateľ vyhlasuje, že ku dňu podpísania tejto zmluvy má ako partner verejného sektora alebo má osoba, ktorá plní povinnosti oprávnenej osoby pre poskytovateľa v zmysle zákona o RPVS (ďalej len „oprávnená osoba“), splnené všetky povinnosti, ktoré pre poskytovateľa ako partnera verejného sektora alebo pre oprávnenú osobu vyplývajú zo zákona o RPVS. Zmluvné strany sa dohodli, že ak sa vyhlásenia podľa tohto bodu ukážu ako nepravdivé, Objednávateľ nie je v omeškaní s plnením podľa tejto Zmluvy až do splnenia povinnosti Poskytovateľa, resp. oprávnenej osoby.
2. Poskytovateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona o registri partnerov verejného sektora. Kým Poskytovateľ nevykoná overenie identifikácie konečného užívateľa výhod, Objednávateľ nie je povinný plniť zo Zmluvy a nedostane sa pri tom do omeškania. Objednávateľ má právo odstúpiť od tejto Zmluvy z dôvodov, uvedených v § 15 ods. 1 zákona o registri partnerov verejného sektora. Objednávateľ nie v omeškaní a nie je povinný plniť čo mu ukladá zmluva, ak nastanú dôvody podľa § 15 ods. 2 zákona o registri partnerov verejného sektora.
3. Objednávateľ má právo uplatniť si u Poskytovateľa zmluvnú pokutu vo výške 1.000,- eur za každý deň existencie dôvodu vzniku práva na odstúpenie od Zmluvy v zmysle § 15 ods. 1 zákona o registri partnerov verejného sektora.
4. Poskytovateľ je povinný Objednávateľovi oznámiť zmenu v osobe, resp. osobách, ktoré sú v registri partnerov verejného sektora zapísané ako koneční užívatelia výhod alebo výmaz poskytovateľa z registra partnerov verejného sektora najneskôr do 5 dní odo dňa vykonania zmeny alebo výmazu v registri partnerov verejného sektora.
5. Prípadné vyčiarknutie subdodávateľa z registra partnerov verejného sektora počas trvania tejto Zmluvy je Poskytovateľ povinný bezodkladne oznámiť Objednávateľovi. Poskytovateľ má oznamovaciu povinnosť voči Objednávateľovi bezodkladne od momentu, kedy sa túto skutočnosť preukázateľne dozvedel.
6. Po dobu omeškania Poskytovateľa ako partnera verejného sektora alebo oprávnenej osoby s plnením niektorej povinnosti podľa zákona o RPVS, Objednávateľ nie je v omeškaní s plnením podľa tejto Zmluvy až do splnenia povinnosti Poskytovateľa, resp. oprávnenej osoby.
7. V prípade, že má Poskytovateľ v čase uzavretia tejto Zmluvy uzavretú subdodávateľskú zmluvu/zmluvy so subdodávateľom/subdodávateľmi, ktorí sa budú podieľať na poskytovaní predmetu Zmluvy, je povinný pri podpise Zmluvy písomne uviesť v Prílohe č. 4 (zoznam subdodávateľov) údaje o subdodávateľovi/subdodávateľoch v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo zmluvy v % vyjadrení a predmet subdodávok, (v) údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Využitím subdodávateľa nie je dotknutá zodpovednosť Poskytovateľa za plnenie zmluvy v súlade s § 41 ods. 8 zákona o verejnom obstarávaní a Poskytovateľ je povinný poskytovať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
8. Poskytovateľ je oprávnený zmeniť a/alebo doplniť subdodávateľa počas trvania Zmluvy. Poskytovateľ je povinný v dostatočnom časovom predstihu, najneskôr však 5 pracovných dní pred dňom, v ktorom subdodávateľ začne plniť predmet Zmluvy, písomne oznámiť Objednávateľovi akúkoľvek zmenu/doplnenie subdodávateľa a údaje o novom subdodávateľovi v rozsahu podľa predchádzajúceho odseku 7 tohto článku. Ak Poskytovateľ porušil alebo riadne a úplne nevykonal povinnosť uvedenú v druhej vete tohto bodu, zaplatí Objednávateľovi zmluvnú pokutu vo výške 1.000,- eur za každé jednotlivé porušenie. Zaplatením zmluvnej pokuty nie je dotknutý nárok Objednávateľa na náhradu škody. Porušenie povinnosti Poskytovateľa podľa druhej vety tohto bodu sa považuje za podstatné porušenie Zmluvy a oprávňuje Objednávateľa na odstúpenie od Zmluvy.

**Článok XIII**

**Trvanie Zmluvy**

1. Táto Zmluva sa uzatvára na dobu určitú do .............. alebo do vyčerpania jej finančného limitu vo výške ...............................,- EUR bez DPH, t. j. ...............................,- EUR vrátane DPH, podľa toho, ktorá skutočnosť nastane skôr.
2. Túto Zmluvu možno tiež ukončiť:
3. písomnou dohodou Zmluvných strán;
4. písomným odstúpením od Zmluvy doručeným dotknutej Zmluvnej strane na adresu uvedenú v záhlaví Zmluvy;
5. písomnou výpoveďou tej ktorej Zmluvnej strany aj bez uvedenia dôvodu, pričom výpovedná doba v trvaní 2 mesiace začne plynúť prvým dňom mesiaca nasledujúceho po doručení výpovede dotknutej Zmluvnej strane;
6. jednostranným odstúpením v súlade s § 19 zákona o verejnom obstarávaní.
7. Odstúpením od Zmluvy alebo vypovedaním Zmluvy nie sú dotknuté práva a povinnosti Zmluvných strán týkajúce sa Licencie, záručnej doby, zmluvných pokút a náhrady škody.
8. Bez ohľadu na vôľu Zmluvných strán, k ukončeniu tejto Zmluvy dôjde tiež:
9. dňom právoplatnosti rozhodnutia príslušného súdu, ktorým súd vyhlási konkurz na majetok Poskytovateľa;
10. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Poskytovateľa pre nedostatok majetku;
11. dňom právoplatnosti rozhodnutia príslušného súdu, ktorým súd povolí reštrukturalizáciu Poskytovateľa;
12. Poskytovateľ ako obchodná spoločnosť bude zrušený bez likvidácie alebo Poskytovateľ ako obchodná spoločnosť vstúpi do likvidácie;
13. zánikom Poskytovateľa bez právneho nástupcu.
14. Odstúpenie od Zmluvy je účinné dňom doručenia písomného oznámenia o odstúpení druhej Zmluvnej strane.

**Článok XIV**

**Záverečné ustanovenia**

1. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade s ustanovením § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám v znení neskorších predpisov.
2. Túto Zmluvu môžu Zmluvné strany meniť a dopĺňať na základe vzájomnej dohody, a to formou písomného dodatku v súlade s § 18 platného zákona o verejnom obstarávaní.
3. Podmienky tejto Zmluvy, ktoré vzhľadom na svoju povahu presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.
4. Formálna zmena spočívajúca v údajoch týkajúcich sa zmluvných strán (obchodné meno/názov, sídlo, štatutárny orgán, zmena v kontaktných údajoch, zmena čísla účtu, alebo iná zmena, ktorá má vo vzťahu k tejto zmluve iba deklaratórny účinok) alebo zmena v subjekte Poskytovateľa, ku ktorej dôjde na základe všeobecne záväzného právneho predpisu, nie je zmenou, ktorá pre svoju platnosť vyžaduje zmenu tejto zmluvy. To znamená, že takúto zmenu oznámi jedna zmluvná strana druhej zmluvnej strane bezodkladne spôsobom dohodnutým v článku VI. Zmluvy a premietne sa do tejto Zmluvy pri najbližšom písomnom dodatku. Súčasťou oznámenia sú doklady, z ktorých zmena vyplýva, najmä výpis z obchodného registra alebo iného registra, odkaz na príslušný právny predpis  a podobne. Oznámenie musí byť podpísané štatutárnym zástupcom Poskytovateľa.
5. V prípade, že akékoľvek ustanovenia v tejto Zmluve sú alebo sa stanú neplatnými, ostatné ustanovenia tejto Zmluvy týmto nie sú a nebudú ovplyvnené. Neplatné ustanovenia, pokiaľ to povaha veci pripúšťa, sa nahradia inými, právne platnými ustanoveniami podobného znenia a účelu ako neplatné ustanovenia.
6. Práva a povinnosti touto Zmluvou výslovne neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatnými právnymi predpismi platnými na území Slovenskej republiky.
7. Neoddeliteľnou súčasťou tejto Zmluvy sú nasledovné prílohy:
8. Príloha č. 1 „Opis predmetu zmluvy“ (totožný s Prílohou č. 1. „Opis predmetu zákazky“ Výzvy na predkladanie ponúk)
9. Príloha č. 2 „Odmena za poskytnuté Plnenie“ (totožná s Návrhom na plnenie kritéria predloženého v ponuke Poskytovateľa vo verejnom obstarávaní)
10. Príloha č. 3 „Zoznam špecialistov“
11. Príloha č. 4 „Zoznam subdodávateľov“
12. Príloha č. 5 „Vzor akceptačného protokolu“ bude uvedený v zmluve pri konkrétnej zákazke
13. Príloha č. 6 „Vzor pracovného výkazu“- bude uvedený v zmluve pri konkrétnej zákazke
14. Zmluva sa vyhotovuje v piatich (5) vyhotoveniach s platnosťou originálu, pričom z toho štyri (4) vyhovenia obdrží Objednávateľ a jedno (1) vyhotovenie obdrží Poskytovateľ.
15. Zmluvné strany vyhlasujú, že Zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.

V Bratislave, dňa ..........................

Za Poskytovateľa

......................................................

**xxx**

xxx

V Bratislave, dňa ..........................

Za Objednávateľa

......................................................

Slovenská republika zastúpená Ministerstvom financií Slovenskej republiky

Veronika Gmiterko, MBA

generálna tajomníčka služobného úradu